[{"text_idx": "#000004", "text": "Diolch i Grw\u0302p Cyfranogiad Datblygu\u2019r Gweithlu am y rhifyn gwych hwn a\u2019u gwaith fel golygyddion gwadd. Yn ystod y cyfnod hwn o ansicrwydd, mae\u2019n bwysig ein bod yn parhau i goleddu a buddsoddi yn ein gweithlu fel bloc adeiladu allweddol wrth sefydlu model cynaliadwy ar gyfer gwaith ieuenctid yng Nghymru. Cysylltwch a\u0302 nhw gydag unrhyw bryderon neu gwestiynau sydd gennych yn ymwneud a\u0302 datblygu\u2019r gweithlu."}, {"text_idx": "#000011", "text": "Mae\u2019r WDPG yn cydnabod bod y gweithlu gwaith ieuenctid yn amrywiol, gan gynnwys rheolwyr, staff darparu a gwirfoddolwyr ar draws sectorau amrywiol. O ran y ffordd orau o gefnogi\u2019r gweithlu, mae\u2019r WDPG yn edrych ar amrywiaeth o feysydd i\u2019w datblygu gan gynnwys: mapio\u2019r sector i gael darlun o nifer, lleoliad a sgiliau gweithwyr ieuenctid; datblygu cymwysterau presennol a datblygiad proffesiynol parhaus ymhellach; gwella prosesau recriwtio a chadw staff; a hyrwyddo gwaith ieuenctid fel gyrfa. Cynhyrchwyd cynllun gwaith sy\u2019n rhoi mwy o fanylion ond bydd yr amseru\u2019n cael ei ddiwygio ychydig oherwydd Covid."}, {"text_idx": "#000016", "text": "Roedd y clwb yn cynnig llawer o gyfleoedd ar gyfer achredu a chymwysterau, fel coginio, gwirfoddoli, cymorth cyntaf, hylendid bwyd a chyllidebu, a roddodd y sgiliau bywyd roeddwn i eu hangen i mi. Roedd staff y clwb yno bob amser i wrando a helpu gydag unrhyw broblemau oedd gennym ni. Roedden nhw\u2019n ein trin ni fel oedolion ac yn cael trafodaethau difrifol gyda ni am berthnasoedd a chamddefnyddio sylweddau. Dwi\u2019n credu y byddai fy mywyd i wedi bod yn wahanol iawn heb y sgiliau a\u2019r gefnogaeth gan y staff yn fy nghlwb ieuenctid: fe wnaethon nhw helpu i ddatblygu fy hyder i a rhoi cyfle i mi roi cynnig ar bethau newydd."}, {"text_idx": "#000017", "text": "Dechreuais wirfoddoli yn fy nghlwb ieuenctid fel rhan o\u2019m Gwobr Dug Caeredin efydd. Yna fe ddes i\u2019n uwch aelod o\u2019r clwb drwy wirfoddoli yn y siop fwyd a helpu i redeg rhai o\u2019r gweithgareddau. Fel rhan o fod yn uwch aelod bu\u2019n rhaid i mi gael hyfforddiant arweinyddiaeth ieuenctid Iau, a ddysgodd hanfodion gwaith ieuenctid i mi ac fe fues i\u2019n edrych ar sut i addasu gweithgareddau ar gyfer gwahanol arddulliau dysgu"}, {"text_idx": "#000021", "text": "Ym 1982, amcangyfrifodd adroddiad AEM fod gwasanaeth ieuenctid awdurdodau lleol a\u2019r sector gwirfoddol yng Nghymru yn cynnwys bron i 34,000 o unigolion. Roedd hyn yn cynnwys 87 o swyddogion (24 o awdurdodau lleol, 63 o sefydliadau ieuenctid gwirfoddol cenedlaethol), 186 o weithwyr maes llawn amser, 3,500 o weithwyr rhan-amser a rhyw 30,000 o wirfoddolwyr, ond nid oedd yn glir pa gymwysterau oedd gan y mwyafrif o\u2019r gweithlu hwnnw. Gan symud ymlaen yn gyflym i 2020 ac, er bod yr archwiliad blynyddol o wasanaethau ieuenctid awdurdodau lleol ynghyd a\u0302\u2019r nifer sydd wedi cofrestru gyda Chyngor y Gweithlu Addysg yn darparu ffigurau rhannol, nid oes data pendant o hyd ar gyfansoddiad cyffredinol y gweithlu gwaith ieuenctid na\u2019r cymwysterau sydd gan unigolion. Cymhlethir hyn ymhellach gan y ffaith bod gweithwyr ieuenctid wedi\u2019u lleoli mewn llawer mwy o leoliadau anhraddodiadol erbyn hyn. Mae\u2019r angen i fapio\u2019r gweithlu ehangach a\u2019r cymwysterau sydd gan y gweithlu hwnnw\u2019n cael ei gydnabod gan y Bwrdd Gwaith Ieuenctid Interim, ac mae\u2019n rhan o gynllun gwaith y WDPG."}, {"text_idx": "#000022", "text": "Yn awr, fel yn y gorffennol, mae\u2019r sector yn ymdrechu i fod yn weithlu proffesiynol, gyda fframwaith cymwysterau clir. Felly mae bodolaeth gyson y Cyd-bwyllgor Negodi (JNC) ar gyfer Gweithwyr Ieuenctid a Chymunedol Cymru a Lloegr ers y 1960au wedi bod o fudd sylweddol. Mae\u2019r JNC (ynghyd a\u0302 negodi ta\u0302l, telerau ac amodau) wedi darparu\u2019r fframwaith hwnnw o gymwysterau proffesiynol a gydnabyddir yn genedlaethol ar gyfer gweithwyr ieuenctid. Mae cymhwyster a gydnabyddir gan y JNC yn gludadwy ac mae\u2019n caniata\u0301u i ddeiliad weithio ar lefel debyg ledled Cymru ac yng ngweddill y DU ac Iwerddon; mae\u2019n caniata\u0301u cofrestru gyda Chyngor y Gweithlu Addysg hefyd. Mae cymwysterau presennol a gydnabyddir gan y JNC yn cynnwys:"}, {"text_idx": "#000030", "text": "Mae cynllun gwaith y WDPG yn cynnwys rhaglen ar gyfer hyfforddi arweinwyr a rheolwyr cryf ac effeithiol sy\u2019n fedrus. Mae\u2019r rhaglen yn cael ei hailddatblygu ar hyn o bryd gyda chefnogaeth yr Academi Genedlaethol ar gyfer Arweinyddiaeth Addysgol. Mae wedi\u2019i bwriadu ar gyfer arweinwyr a rheolwyr presennol, ac ar gyfer pobl sydd am feithrin y sgiliau, yr wybodaeth a\u2019r mathau o ymddygiad sydd eu hangen i reoli eu sefydliadau ac arwain gwaith ieuenctid ledled Cymru i\u2019r dyfodol."}, {"text_idx": "#000032", "text": "Mae\u2019r Marc Ansawdd ar gyfer Gwaith Ieuenctid yng Nghymru yn fathodyn sy\u2019n arwydd o ragoriaeth. Mae\u2019n cefnogi ac yn cydnabod arferion da gan sefydliadau sy\u2019n cyflawni gwaith ieuenctid ac yn dathlu rhagoriaeth eu gwaith gyda phobl ifanc."}, {"text_idx": "#000033", "text": "Os hoffech wybod mwy am y Marc Ansawdd Gwaith Ieuenctid, cliciwch yma neu cysylltwch a\u0302 ni drwy e-bost: marcansawdd.gwaithieuenctid@cga.wales"}, {"text_idx": "#000036", "text": "Beth mae gwaith ieuenctid yn ei olygu i mi - Josie Downing"}, {"text_idx": "#000039", "text": "Ar o\u0302l gwneud ychydig o wirfoddoli yma a thraw, gwnes gais am y radd Gwaith Ieuenctid a Chymunedol ym Met Caerdydd yn sgil awgrym gan aelod o\u2019r teulu. Yn ystod fy nghyfweld, fe wnes i deimlo\u2019n gartrefol yn syth, teimlad nad oeddwn i wedi\u2019i deimlo erioed o\u2019r blaen ym myd addysg. Rwy\u2019n credu mai dyna beth mae gweithwyr ieuenctid da yn ei wneud; rydych chi\u2019n teimlo\u2019n gwbl gyfforddus yn eu cwmni."}, {"text_idx": "#000040", "text": "Dysgodd y radd gymaint i mi, yn broffesiynol ac yn bersonol. Dysgais sut i fod yn weithiwr ieuenctid, ond llawer iawn amdanaf fi fy hun hefyd. Lleoliadau oedd yr uchafbwynt go iawn i mi. Gweithiais gydag amrywiaeth o sefydliadau, o Gyngor Caerdydd, y gwasanaeth ieuenctid ym Malta, a Chlybiau Bechgyn a Merched Cymru (a roddodd fy swydd gyntaf ym maes gwaith ieuenctid i mi yn ddiweddarach). Yn ogystal a\u0302 sesiynau a addysgir a lleoliadau, mae\u2019r cwrs yn addas iawn i bobl nad ydynt wedi cael profiadau gwych gydag addysg brif ffrwd ac roedd y dysgu\u2019n gynhwysol iawn. Byddai ffrindiau o gyrsiau eraill bob amser yn edrych arna i mewn ffordd ddryslyd ac ychydig yn eiddigeddus, pan fyddwn yn dweud wrthyn nhw fy mod yn hwylio o Gaerdydd i Fryste, neu\u2019n ymweld a\u0302 Dau Dy\u0302\u2019r Senedd fel rhan o\u2019m cwrs."}, {"text_idx": "#000051", "text": "Galw am aseswyr Marc Ansawdd"}, {"text_idx": "#000052", "text": "Ydych chi\u2019n weithiwr ieuenctid profiadol sydd ag angerdd dros ddathlu rhagoriaeth yn y ddarpariaeth gwaith ieuenctid yng Nghymru? Beth am ymuno a\u0302\u2019n cronfa o aseswyr i\u2019n helpu i gyflwyno\u2019r Marc Ansawdd ar gyfer mwy o wybodaeth yma."}, {"text_idx": "#000054", "text": "Cynhaliwyd seremoni rithwir Gwobrau Rhagoriaeth Mewn Gwaith Ieuenctid 2020 am y tro cyntaf ar 9 Hydref ac ers hynny mae dros 700 o bobl wedi edrych arni. Llongyfarchiadau i\u2019n holl enillwyr! Diolch i bawb a roddodd o\u2019u hamser i anfon enwebiad - roedd yn faes cryf iawn eleni, sy\u2019n tystio i ansawdd ac amrywiaeth darpariaeth gwaith ieuenctid arloesol ac ysbrydoledig yng Nghymru. Gallwch wylio\u2019r ffilm eto yma.Click to edit this placeholder text."}, {"text_idx": "#000055", "text": "Mae Llywodraeth Cymru wedi datblygu adnoddau i gynorthwyo ymarferwyr i adnabod arwyddion y gallai merch ifanc fod mewn perygl o anffurfio organau cenhedlu benywod (FGM). Mae\u2019r adnodd newydd ar Hwb yn cynnwys e-boster a thaflen ffeithiau sy\u2019n cynnwys gwybodaeth am sut i weithredu os ystyrir bod plentyn mewn perygl."}, {"text_idx": "#000060", "text": "Cysylltwch trwy e-bost (youthwork@gov.wales) os ydych chi am gyfrannu at rifynnau o'r cylchlythyr yn y dyfodol, a byddwn yn darparu canllaw arddull ar gyfer cyflwyno erthyglau i ni, gyda gwybodaeth am ffocws arbennig y rhifynnau sydd ar ddod, a'r nifer geiriau o erthyglau ar gyfer yr amrywiol adrannau."}, {"text_idx": "#000061", "text": "Cofiwch ddefnyddio #YouthWorkWales #GwaithIeuenctidCymru wrth drydar i godi proffil Gwaith Ieuenctid yng Nghymru"}, {"text_idx": "#000063", "text": "E-gylchlythyr chwarterol sy\u2019n darparu newyddion diweddaraf, diweddariadau a datblygiadau mewn Gwaith Ieuenctid yng Nghymru."}, {"text_idx": "#000064", "text": "Rhagor o wybodaeth ar y we:"}, {"text_idx": "#000065", "text": "Datdanysgrifo \u2022 Rheoli eich dewisiadau \u2022 Gweld yn eich porwr"}]